**โครงการหลักสูตรภาษาอังกฤษทั่วไป ระดับต้น ๒ “Elementary Level 1”**

**มหาวิทยาลัยมหาจุฬาลงกรณราชวิทยาลัย**



**๑.หลักการและเหตุผล**

มหาวิทยาลัยมหาจุฬาลงกรณราชวิทยาลัย ได้จัดตั้ง “สถาบันภาษา มหาวิทยาลัยมหาจุฬาลงกรณราช-วิทยาลัย” ขึ้นเพื่อเป็นแหล่งศึกษาและพัฒนาภาษาต่างประเทศแด่พระภิกษุ สามเณร นิสิต นักศึกษา ตลอดจนประชาชนทั่วไป ทั้งนี้เพื่อรองรับการเข้าสู่ประชาคมอาเซียนในปีพุทธศักราช ๒๕๕๘ และการเป็นศูนย์กลางการศึกษาด้านพระพุทธศาสนาของโลก ปัจจุบันสถาบันภาษา มหาวิทยาลัยมหาจุฬาลงกรณราชวิทยาลัย ได้จัดหลักสูตรการศึกษาพิเศษต่างๆ เช่น หลักสูตรภาษาอังกฤษเพื่ออาชีพ หลักสูตรการเขียนบทความทางวิชาการภาษาไทยและภาษาอังกฤษ หลักสูตรประกาศนียบัตรการแปล หลักสูตรภาษาจีน ญี่ปุ่น ภาษาอาเซียน ตลอดจนหลักสูตรภาษาอังกฤษระยะสั้น คือ หลักสูตรภาษาอังกฤษทั่วไป ระดับต้น ๒ “Elementary Level 1” เป็นต้น

หลักสูตรภาษาอังกฤษทั่วไป ระดับต้น ๒ “Elementary Level 1” เป็นหลักสูตรการสื่อสารด้วยภาษาอังกฤษสำหรับผู้เรียนที่สามารถสื่อสารภาษาอังกฤษได้บ้าง และต้องการพัฒนาไปสู่การสื่อสารที่มีประสิทธิภาพยิ่งขึ้น ผ่านการพูด การสนทนา แลกเปลี่ยนความคิดเห็น พัฒนาทักษะภาษาอังกฤษในทุก ๆ ด้านอย่างเป็นธรรมชาติด้วยการเรียนรู้ผ่านการเล่นเกม บทบาทสมมุติและการสื่อสารภายในกลุ่มย่อย เสริมสร้างความเชื่อมั่นในการใช้ภาษาอังกฤษในชีวิตประจำวันเพื่อการสื่อสารภาษาอังกฤษในระดับที่สูงขึ้นต่อไป

ดังนั้น เพื่อเป็นการสนองตอบต่อปรัชญาการศึกษาของมหาวิทยาลัย ในการเป็นศูนย์กลางการศึกษาพระพุทธศาสนากับการบูรณาการศาสตร์สมัยใหม่ พัฒนาจิตใจและสังคม และเพื่อเป็นไปตามตัวชี้วัดการประกันคุณภาพการศึกษา สถาบันภาษา มหาวิทยาลัยมหาจุฬาลงกรณราชวิทยาลัย จึงได้จัดทำโครงการหลักสูตรภาษาอังกฤษทั่วไป ระดับต้น ๒ “Elementary Level 1” แก่นิสิต บุคลากร ของมหาวิทยาลัยมหาจุฬาลงกรณราชวิทยาลัย และบุคคลทั่วไป ทั้งนี้ โครงการดังกล่าวนอกจากจะตอบสนองพันธกิจของสถาบันภาษา มหาวิทยาลัยมหาจุฬาลงกรณราชวิทยาลัย และพันธกิจของมหาวิทยาลัยแล้ว ยังมีส่วนในการส่งเสริม พัฒนานิสิต บุคลากร ของมหาวิทยาลัยมหาจุฬาลงกรณราชวิทยาลัย และบุคคลทั่วไปให้มีศักยภาพทั้งทางด้านภาษาและจริยธรรมสืบต่อไป

**๒.วัตถุประสงค์**

 ๒.๑ เพื่อพัฒนาศักยภาพและทักษะด้านการสื่อสารภาษาอังกฤษ แก่นิสิต บุคลากรของมหาวิทยาลัยมหาจุฬาลงกรณราชวิทยาลัย และบุคคลทั่วไป

 ๒.๒ เพื่อพัฒนาไปสู่การสื่อสารที่มีประสิทธิภาพยิ่งขึ้น ผ่านการพูด การสนทนา แลกเปลี่ยนความคิดเห็น พัฒนาทักษะภาษาอังกฤษในทุก ๆ ด้านอย่างเป็นธรรมชาติ

 ๒.๓ เพื่อให้ผู้เข้ารับการฝึกอบรมได้มีโอกาสแลกเปลี่ยนประสบการณ์และความคิดเห็น กับอาจารย์ผู้สอน

**๓. องค์ประกอบของหลักสูตรภาษาอังกฤษทั่วไป ระดับต้น ๒ “Elementary Level 1”**

 หลักสูตรภาษาอังกฤษทั่วไป ระดับต้น ๒ “Elementary Level 1” เป็นหลักสูตรการสื่อสารด้วยภาษาอังกฤษสำหรับผู้เรียนที่สามารถสื่อสารภาษาอังกฤษได้บ้าง และต้องการพัฒนาไปสู่การสื่อสารที่มีประสิทธิภาพยิ่งขึ้น ผ่านการพูด การสนทนา แลกเปลี่ยนความคิดเห็น พัฒนาทักษะภาษาอังกฤษในทุก ๆ ด้านอย่างเป็นธรรมชาติด้วยการเรียนรู้ผ่านการเล่นเกม บทบาทสมมุติและการสื่อสารภายในกลุ่มย่อย เสริมสร้างความเชื่อมั่นในการใช้ภาษาอังกฤษในชีวิตประจำวันเพื่อการสื่อสารภาษาอังกฤษในระดับที่สูงขึ้นต่อไป ซึ่งมีรายละเอียดหลักสูตรดังนี้

องค์ประกอบของหลักสูตรภาษาอังกฤษทั่วไป ระดับต้น ๒ “Elementary Level 1”

การดำเนินการฝึกอบรมจะประกอบด้วย การบรรยายโดยอาจารย์ผู้สอนชาวไทย การศึกษาจากเอกสาร การทำแบบฝึกหัด การนำเสนองานที่ได้รับมอบหมาย และการทำกิจกรรมตามหัวข้อที่ศึกษา ซึ่งมีองค์ประกอบของการฝึกอบรม ระยะเวลาอบรม ๒๐ ชั่วโมง ประกอบด้วย

หัวข้อที่ ๑ สวัสดีทุกท่าน (๒.๕ ชั่วโมง)

หัวข้อที่ ๒ พบปะผู้คน (๒.๕ ชั่วโมง)

หัวข้อที่ ๓ โลกของการทำงาน (๒.๕ ชั่วโมง)

หัวข้อที่ ๔ ทำให้ง่ายเข้าไว้!! (๒.๕ ชั่วโมง)

หัวข้อที่ ๕ ที่พักอาศัยของท่าน (๒.๕ ชั่วโมง)

หัวข้อที่ ๖ สามารถและไม่สามารถ (๒.๕ ชั่วโมง)

หัวข้อที่ ๗ ก่อนหน้าและปัจจุบัน (๒.๕ ชั่วโมง)

หัวข้อที่ ๘ ทดสอบหลังการเรียนการสอน (๒.๕ ชั่วโมง)

**๔. คุณสมบัติของผู้เข้ารับการอบรม**

ผู้เข้ารับการอบรมเป็นผู้ที่มีคุณสมบัติดังนี้

 ๔.๑ บุคลากร เจ้าหน้าที่ ของมหาวิทยาลัยมหาจุฬาลงกรณราชวิทยาลัย หรือ

 ๔.๒ นิสิตนักศึกษาทุกระดับ ของมหาวิทยาลัยมหาจุฬาลงกรณราชวิทยาลัย หรือ

 ๔.๓ บุคคลทั่วไป ที่สนใจเข้าอบรม

**๕. ระยะเวลาการอบรม**

 ๒๐ ชั่วโมงต่อหลักสูตร

 วันที่เรียน

 ชั้นเรียนที่ ๑ ทุกวันพฤหัสบดี ตั้งแต่เวลา ๑๓.๐๐ – ๑๕.๓๐ น. (วันละ ๒.๕ ชั่วโมง)

 เริ่มเรียนวันพฤหัสบดีที่ ๔ มิถุนายน ๒๕๕๘ – ๒๓ กรกฎาคม ๒๕๕๘
 ชั้นเรียนที่ ๒ ทุกวันเสาร์ ตั้งแต่เวลา ๑๓.๐๐ – ๑๕.๓๐ น. (วันละ ๒.๕ ชั่วโมง)
 เริ่มเรียนวันเสาร์ที่ ๖ มิถุนายน ๒๕๕๘ – ๒๕ กรกฎาคม ๒๕๕๘

**๖. วุฒิบัตรที่ได้รับ**

เมื่อเรียนครบ ๘๐ % จะได้รับใบวุฒิบัตรจากสถาบันภาษา มจร

**๗. ค่าธรรมเนียม**

ค่าลงทะเบียนเรียน ๑,๕๐๐ บาท ต่อ คน/รูป

**๘. การสมัคร**

 ส่งใบสมัครหรือแบบตอบรับได้ที่สถาบันภาษา ห้อง D ๔๐๐ ชั้น ๔ โซน D อาคารเรียนรวม มหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา โทร.**๐๓๕- ๒๔๘-๐๙๘** โทรสาร.๐๓๕ ๒๔๘ ๐๙๙ อีเมล: thawatchai.limcu@gmail.com เวปไซต์: www.li2.mcu.ac.th

**๙. ติดต่อสอบถาม**

 สถาบันภาษา ห้อง D ๔๐๐ ชั้น ๔ โซน D อาคารเรียนรวม มหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา โทร.**๐๓๕-๒๔๘-๐๙๘** โทรสาร.๐๓๕-๒๔๘-๐๙๙ อีเมล thawatchai.limcu@gmail.com เวปไซต์: www.li2.mcu.ac.th

**เนื้อหาหลักสูตร/รายละเอียด**

**โครงการหลักสูตรภาษาอังกฤษทั่วไป ระดับต้น ๒ “Elementary Level 1”**

**สถาบันภาษา มหาวิทยาลัยมหาจุฬาลงกรณราชวิทยาลัย**

**หลักสูตรภาษาอังกฤษทั่วไป ระดับต้น ๒ “Elementary Level 1” แบ่งเนื้อหาหลักสูตร ดังนี้**

**๑.** **สวัสดีทุกท่าน (๒.๕ ชั่วโมง)**

ฝึกให้ผู้เรียนเข้าใจประโยคภาษาอังกฤษพื้นฐาน ฝึกการออกเสียงโดยการแนะนำตัวเอง ประโยคต่างๆเมื่อพบเจอ และลาจาก การคุยโทรศัพท์
**Grammar: Verb to be, Possessive adjectives**

**๒.** **พบปะผู้คน (๒.๕ ชั่วโมง)**

ฝึกให้ผู้เรียนเข้าใจคำศัพท์ต่างๆเกี่ยวกับครอบครัว การพูดคุยเกี่ยวกับตัวเองและครอบครัว ความเป็นเจ้าของ ประโยคปฏิเสธและประโยคคำถามย่อ

**Grammar: Verb to be, Negatives and short answers, Possessive’s**

**๓. โลกของการทำงาน (๒.๕ ชั่วโมง)**

ฝึกให้ผู้เรียนอธิบายเกี่ยวกับเพื่อนร่วมงานและความสัมพันธ์กับเพื่อนร่วมงาน ถามตอบประโยคง่ายๆ เข้าใจเรื่องเกี่ยวกับเวลา

**Grammar: Present Simple, Questions and negatives**

**๔.** **ทำให้ง่ายเข้าไว้!! (๒.๕ ชั่วโมง)**

ฝึกให้ผู้เรียนเข้าใจเกี่ยวกับเรื่องวัน เดือน ปี เรื่องเกี่ยวกับฤดูกาลต่างๆของแต่ละประเทศ และอธิบาย Lifestyleของผู้เรียน
**Grammar: Present Simple**

**๕.** **ที่พักอาศัยของท่าน (๒.๕ ชั่วโมง)**

ฝึกให้ผู้เรียนเข้าใจเกี่ยวกับเรื่องที่อยู่อาศัย ห้องต่างๆภายในที่พัก พูดคุยเกี่ยวกับเรื่องต่างๆภายในที่พักอาศัยของผู้เรียน
**Grammar: There is/are, How many…?, Prepositions of place, some and any, this, that, these, those**

**๖.** **สามารถและไม่สามารถ (๒.๕ ชั่วโมง)**

ฝึกให้ผู้เรียนสามารถพูดอธิบายสอบถามสิ่งต่างๆ ที่สามารถทำได้ และไม่สามารถทำได้ ฝึกตั้งคำถาม ตอบประโยคต่างๆ
**Grammar: can/can’t, was/were, could, was born**

**๗.** **ก่อนหน้าและปัจจุบัน (๒.๕ ชั่วโมง)**

ฝึกให้ผู้เรียนพูดอธิบายเกี่ยวกับอดีตและปัจจุบันของผู้เรียน ให้สามารถเข้าใจการใช้ Past tense และ present tense
**Grammar: Past Simple, Regular verbs, Irregular verbs, Time expressions**

**๘.** **ทดสอบหลังการเรียนการสอน (๒.๕ ชั่วโมง)**

ทดสอบหลังการเรียนการสอนเพื่อวัดความรู้ต่างๆที่ได้ศึกษาจากหลักสูตรนี้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*